Jalan Negeri Kedah K370

Jalan Negeri Kedah K370 (merangkumi Jalan Sultan Badlishah dan Jalan Selamat) ialah jalan negeri biasa yang terletak di Pusat Bandar Alor Setar, Daerah Kota Setar, dalam negeri Kedah, Malaysia.   Ia diselenggarakan oleh Jabatan Kerja Raya (JKR) Daerah Kota Setar. K370 memiliki panjang keseluruhan iaitu, ,  yang bertindak menghubungkan Bulatan Rukun Negara (atau Bulatan Teluk Wan Jah) di barat dengan Jalan Langgar di selatan.

 Gambaran keseluruhan 
Jalan Negeri K370 bermula di Bulatan Telok Wan Jah (atau Bulatan Rukun Negara pada ketika dulu), dengan nama Jalan Sultan Badlishah. Di Bulatan Telok Wan Jah, ia bersimpang dengan Jalan Telok Wan Jah (Jalan Negeri K369) dan Jalan Stadium (Jalan Negeri K367), berdekatan dengan Wisma Perbadanan Kemajuan Negeri Kedah (PKNK) dan Pusat Komersial Telok Wan Jah. Lalu, K370 akan bersimpang dengan Jalan Istana Lama, dekat Ukir Mall. Persimpangan ini hanya boleh dicapai dari arah menuju ke utara. Selepas melepasi simpang Jalan Istana Lama, K370 akan melintasi sebatang sungai bernama, Sungai Derga. Dekat Menara Syarikat Air Darul Aman (SADA), ia akan bersimpang dengan Jalan Kolam Ayer.
Walaupun begitu, persimpangan ini hanya boleh dicapai dari arah menuju ke selatan.

Tidak jauh dari persimpangan Jalan Kolam Ayer, Jalan Sulatan Badlishah (Jalan Negeri K370), akan bersimpang dengan Jalan Kota dan jalan akses ke Pejabat Jurutera Daerah JKR Alor Setar dan Bangunan Sultan Abdu Halim. Persimpangan ini ialah berjenis bulatan. Seterusnya, K370 akan bersimpang dengan Jalan Tunku Ibrahim. Bermula di sini, K370 akan dikenali sebagai Jalan Selamat dan menjadi jalan sehala. Jalan Selamat (Jalan Negeri K370) akan tamat di simpang tiga Jalan Langgar (Jalan Persekutuan 256, sebelum ini dikenali sebagai Jalan Negeri K8).

Secara keseluruhannya, kesemua jajaran Jalan Sultan Badlishah dan Jalan Selamat terletak di Mukim Alor Malai, salah satu mukim dalam Daerah Kota Setar. K370 juga merupakan jalan raya kembar utara-selatan dengan dua lorong setiap arah dari permulaan hingga pengakhiran hayat laluan dan diselia oleh JKR Kota Setar, melalui Kerajaan Negeri Kedah.

 Persimpangan utama 
Kesemua bahagian jalan negeri ini terletak di Daerah Kota Setar, Kedah, Malaysia.

|-

 Rujukan

Kategori:Jalan negeri di Daerah Kota Setar
Kategori:Pengangkutan di Mukim Alor Malai